GiliGold/VAD_KnessetCorpus huggingface dataset:
יגאל גואטה: הלכתי ממש ממש על מטפלת מפקחת.
עאידה תומא סלימאן: סליחה, חבר הכנסת גואטה, אצלי הדיונים ממש ככה ממוקדים, אז בוא נתמקד.
עאידה תומא סלימאן: בדיוק נאמר לי פה ואני מסכימה, אתם עדיין מחשבים את שעת העבודה הנוספת של העובדת כשעה רגילה.
עאידה תומא סלימאן: היא כבר עובדת מהשעה 7 - - -
<ליאור גבאי: זה חלק מהעניין.
<ליאור גבאי: צריך לחשב.
<רחל סרור: אני משתדלת לא להעסיק עובדת שעובדת 100%, כי לצערנו לא כולן עובדות 100% משרה.
<רחל סרור: אני לא יכולה להציע לה - - -
<ליאור גבאי: יש לך עובדות שעובדות מ-4 עד 5?
עאידה תומא סלימאן: מ-2 עד 5.
<ליאור גבאי: גם מ-2 עד 5 אין.
יגאל גואטה: אפשר הערה קטנה?
יגאל גואטה: בעקבות מה שהגברת ממשרד הכלכלה אמרה שהם משלמים בכל מקרה מ-4 ומעלה, הם משלמים את ה-70 שקל, אולי אפשר לנצל את זה ולבקש מהארגונים לא לעשות שעה, לעשות חצי שעה.
יגאל גואטה: כי בכל מקרה הם משלמים 70 שקל - - -
עאידה תומא סלימאן: הם ישלמו 35 - - -
יגאל גואטה: לא, היא אמרה 70 בכל מקרה.
<גלית יעקובוב: הם מחויבים להציג את זה להורים: 'אתם יכולים לבוא לקחת את הילד בשעה 5'.
<גלית יעקובוב: אם ההורה בא ולוקח אותו ב-4,5, זו זכותו המלאה.
<גלית יעקובוב: אני לא מתערבת ולא מפחיתה את הסבסוד בשביל זה.
<גלית יעקובוב: הוא, הארגון כן מחויב להציע את השירות להורה עד השעה 5.
עאידה תומא סלימאן: תמר שמואל מהחברה למתנ"סים בבקשה.
עאידה תומא סלימאן: יש לך מה להוסיף גברתי?
<תמר שמואל: אם מה שאמרו פה ונאמר, אני מסכימה איתו וגם רוצה כן להגיד שצריך לקחת בחשבון, נאמר פה חצי שעה-שעה.
<תמר שמואל: קודם כל, בעולם התעסוקתי של היום חצי שעה הרבה פעמים היא משמעותית, ונאמר פה שצריך את השעה ואפילו יותר.
<תמר שמואל: דבר נוסף, מבחינה חינוכית פדגוגית קהילתית, אי אפשר להביא מטפלת שתעבוד רק בין 4 ל-5 עם אותה קבוצת ילדים.
<ליאור גבאי: לא שייך, ברור.
<ליאור גבאי: גם ההכרות הזאת לילד - - -
עאידה תומא סלימאן: אף אחד לא הציע את זה פה.
עאידה תומא סלימאן: גברת שרית סויסה מ"יובלים" – רשת מעונות יום בבקשה גברתי.
<שרית סויסה: ראשית אני מברכת על ההצעה הזאת.
<שרית סויסה: אני ככה באה מתוך השטח ואני רואה כמה שזה יכול להועיל ולעזור.
<שרית סויסה: אני רואה את הלחץ הזה של ההורים שכולם ביחד מגיעים ממש בחמש הדקות לפני 4 וכל אימא רוצה לשמוע מה היה עם הילד במשך כל השעות ולקבל דיווח.
<שרית סויסה: גם הצוות כבר מאוד ממהר לחזור לבית ולמשפחה.
<שרית סויסה: אני חושבת שזו הצעה מאוד מאוד חכמה, רק אנחנו צריכים לראות איך בשטח מיישמים את הדבר.
<שרית סויסה: קודם כל כמו שאתם אומרים, אף מטפלת לא תגיע לשעה אחת.
<שרית סויסה: לחלק את יום העבודה לשתיים, מטפלת שתעבוד רק בוקר ומטפלת שתגיע לעבוד בצהריים זה לא פשוט ובמיוחד שאנחנו מחפשים להעסיק מטפלות עם הכשרה, מטפלות רציניות שתחזקנה מעמד במעונות ולא שתתחלפנה לנו כל שני וחמישי.
<שרית סויסה: אני חושבת שגם את כל סדר היום והמערך הפדגוגי צריך להתאים לעוד שעה נוספת.
<שרית סויסה: ברגע שתהייה הצעה של שעה נוספת, אני בטוחה שרוב ההורים ינצלו אותה ולא נישאר רק עם 10 או 15 ילדי מעון שנשארים לשעה הנוספת הזאת.
<משה סויסה: סדר היום יצטרך להשתנות.
<משה סויסה: אם ארוחת הצהריים היא בשעה 12:30-13:00 והם הולכים לישון באזור 13:00-13:30 וקמים לארוחת מנחה בשעה 15:00, אז אנחנו צריכים לעשות משהו שהילדים לא יהיו בשירותי בייביסיטר, כמו ששמענו בוועדות הקודמות, אלא שיהיה להם יום חינוך ארוך עד שעה 5.
<משה סויסה: אם כך, זה דורש רה-ארגון על כל היום.
<משה סויסה: זאת הצעה מבורכת, אבל היא הצעה שבעצם תדרוש חשיבה מחודשת על כל יום הפעילות.
<משה סויסה: כמובן שהנושא של השכר של המטפלות, כי אינה דומה השעה שהמטפלת עובדת ומקבלת שכר מינימום או קצת יותר, כמו שאמרו פה, או הרבה יותר בין השעה 11:00 לבין 12:00 לבין עובדת שעובדת בין השעה 4 לשעה 5.
<משה סויסה: אני מסיים, אני מברך על הצעתו של חבר הכנסת יגאל גואטה.
<משה סויסה: באמת זו הצעה מבורכת.
<משה סויסה: זה משהו שיכול לתת עזרה לאימהות.
<משה סויסה: אנחנו עדים, אנחנו רואים תופעה כזאת במגזר החרדי שאימהות עובדות בתל אביב ורצות עם אוטובוסים עם נהג מרוצים והן מגיעות בשעה 4 להוציא את הילד.
<משה סויסה: הן רוצות לקבל אינפורמציה על התינוק, הן לא יכולות לקבל.
<משה סויסה: צריך חשיבה מחודשת על כל ההיבטים שהצגנו.
יגאל גואטה: ואתם מרימים את הכפפה הזאת כמו - - -
<משה סויסה: אנחנו מרימים את הכפפה.
יגאל גואטה: סופית?
<משה סויסה: סופית.
יגאל גואטה: ממתי?
<משה סויסה: אני נתפס באילן גבוה, אם ליאור גבאי אמר מה-1.9, גם אני מוכן להרים את הכפפה.
<משה סויסה: אני מקווה שיושבת ראש הוועדה תכנס עוד כמה וועדות כדי שיהיה לנו גם כמה תשובות לגבי הצוות - - -
יגאל גואטה: להתחיל לפני 1.9.
<משה סויסה: לקבל צוות טוב שנוכל גם לתת לו מענה מה-1.9 כשאתה נשאר פה עד שעה 5, כי המטפלות מגיעות לשעה 4 הן כבר - - -
יגאל גואטה: אבל זה שאתם מרימים את הכפפה החל מה-1.9 זה לא תלוי ביושבת הראש כרגע.
<משה סויסה: אנחנו מוכנים להרים את הכפפה מ-1.9, אנחנו נעבוד.
<משה סויסה: אני רק אומר, אני אצטרך לפעול חזק יחד איתך בכדי שיהיו לנו תנאים למטפלות.
יגאל גואטה: אנחנו איתכם.
עאידה תומא סלימאן: אני חושבת שברגע שמעון יום מתחיל לפעול והוא נותן את האופציה הזאת, נותן אותה בלי הגבלות, אני חושבת שהרבה מההורים שאולי היו הולכים לגנים אחרים, למעונות יום אחרים, יתחילו לזרום למקומות האלה שיש בהם - - -
<ליאור גבאי: גברתי יושבת ראש הוועדה, לשמחתנו או לצערנו, זו לא הבעיה של הארגונים.
<ליאור גבאי: הוויכוח שלנו עם המשרד זה רק לא לקבל ילדים.
<משה סויסה: גברתי היושבת ראש, אתמול פנתה אלי אימא ואמרה שהילד - - -
עאידה תומא סלימאן: אני יודעת מה שקורה פה - - -
<ליאור גבאי: אנחנו לא צריכים עידוד רישום.
<ליאור גבאי: לשמחתנו כבר - - -
<משה סויסה: גברתי היושבת ראש, אתמול פנתה אלי - - -
עאידה תומא סלימאן: אדוני חכה שנייה.
עאידה תומא סלימאן: אני חושבת שיש לנו פה מין דיבור בצורה מקבילה ואנחנו לא יורדים לעניין.
עאידה תומא סלימאן: זה שבאים ומכריזים 'אנחנו מוכנים', אני מבינה את זה.
עאידה תומא סלימאן: אבל, אף אחד לא אומר שההכרזה הזו, וזה נאמר בהתחלה, תלוי בשינוי ברור במדיניות ובסבסוד של משרד הכלכלה.
עאידה תומא סלימאן: אני כבר מתחלה כיוונתי ושאלתי את השאלות כי אני יודעת שזה כרוך בזה.
עאידה תומא סלימאן: בינתיים משרד הכלכלה תיאר לנו את המצב הקיים.
עאידה תומא סלימאן: איך שאני מבינה, גברת עורכת הדין גלית - - -
<גלית יעקובוב: התואר הזה, אסור לקרוא לי בתואר השני, כרגע אני מנהלת האגף למעונות יום בלי עורכת הדין.
<גלית יעקובוב: בשירות המדינה - - -
עאידה תומא סלימאן: קיי, אז אסור לקורא לך עורכת דין, גברת גלית - - -
יגאל גואטה: גברת גלית שאסור לקרוא לה עורכת דין.
עאידה תומא סלימאן: שנאסר עליה להיקרא עורכת דין.
עאידה תומא סלימאן: גלית, אני מבינה שאין לך עכשיו שום הצעה קונקרטית בנושא הזה.
עאידה תומא סלימאן: את אומרת לנו: 'זה המצב שקיים'.
עאידה תומא סלימאן: את לא מוסמכת לתת תשובה אחרת?
<גלית יעקובוב: זה לא שאני לא - - -
עאידה תומא סלימאן: את הולכת לבדוק, מה בדיוק?
<גלית יעקובוב: א', מעולם לא הוצף לנו הנושא הזה כאיזה בעיה שזה הגורם המונע.
<גלית יעקובוב: מה שכן הוצף לנו כגורם מונע, וזה כן הגיע מכל מיני תלונות, דווקא העדר רישום.
<גלית יעקובוב: זאת אומרת, יש מעונות וצהרונים, אגב הבעיה חוזרת על עצמה גם במעונות וגם בצהרונים ולא רק אצלנו, עשינו ברור, לא מספיק הורים רוצים את השירות הזה.
<גלית יעקובוב: אם מספיק הורים רוצים את השירות הזה אז אין שום בעיה.
עאידה תומא סלימאן: את יודעת את הסיפור עם התרנגולת והביצה.
עאידה תומא סלימאן: אם המחירים גבוהים אז לא נרשמים ואי אפשר לעשות כלום כי הורים לא נרשמים, ככה זה.
יגאל גואטה: אגב, רק מהטלפונים שקיבלתי מנשים אפשר לפתוח ארגון חדש.
<גלית יעקובוב: מאחר וגם אני אם עובדת, גם אני תמיד נמצאת ברשימת האימהות שרק מחכות שיאשרו לי שהשירות נפתח, כי בלי זה אי אפשר כלום.
<גלית יעקובוב: זה בדיוק נמצא ככה, כמות האימהות שרוצות שיפתח השירות לבין זה שלא כולם נרשמים.
<גלית יעקובוב: עכשיו בהחלט יכול להיות שזה המחיר, יכול להיות שזה גם חוסר צורך כי יש אימהות שלא צריכות את השעות הנוספות.
<גלית יעקובוב: אני רק אומרת, כל בקשה לתוספת סבסוד ושינוי כזה וכזה, כל פעם שזה מגיע אנחנו מיד שולחים ומבקשים לבדוק את זה.
<גלית יעקובוב: אנחנו נעשה את זה גם הפעם.
<גלית יעקובוב: אני רק אומרת את מה שאנחנו אומרים תמיד תמיד, התשובה שניתנת תמיד: השמיכה היא מאוד מאוד קצרה, אם נעלה את הסבסוד פה אנחנו ניקח אותו ממקום אחר.
<גלית יעקובוב: לדעת מי שאחראי על התקציבים, גם כך התעריפים שלנו הם מאוד מאוד גבוהים.
<גלית יעקובוב: הסכומים בהם עלינו ברמת הסבסוד של ילדים משנה לשנה מראה את העלייה במיליונים שניתנים בדבר הזה.
<גלית יעקובוב: אנחנו נעלה את הפנייה, אבל אני מניחה שזה לא - - -
עאידה תומא סלימאן: אני רק רוצה להגיד בעניין.
עאידה תומא סלימאן: אנחנו נפנה באופן רשמי.
עאידה תומא סלימאן: בעניין הרישום אני רק רוצה להגיד, זה כמו שבתחילת הבנייה של המעונות ביקשו מהרשויות המקומיות, אחד התנאים של מתן התקציב לבניית מעון זה רשימת ילדים שנרשמו.
עאידה תומא סלימאן: כאשר למשל במועצה מקומית כזאת או אחרת, כמו המועצות המקומיות הערביות, לא היה מעונות יום, אז לאן ירשמו הילדים?
עאידה תומא סלימאן: כאילו, הילדים לאן ירשמו אם אין מעונות יום.
עאידה תומא סלימאן: באו ואמרו: 'תנו לנו את רשימת הנרשמים שלכם כאחד מהתנאים כדי לקבל את התקציב'.
<גלית יעקובוב: לא מוכר לי.
עאידה תומא סלימאן: אני, מוכר לי מאוד וקיימנו דיונים על זה והתנאי הזה בוטל.
עאידה תומא סלימאן: גברת עדינה בר שלום בבקשה גברתי.
<עדינה בר שלום: אני באה מהצד של הסטודנטיות ששמות את הילדים שלהן במעון.
<עדינה בר שלום: לנו במכללה, מהרגע שהקמנו את המכללה יש לנו מעון והוא לא פועל בסטנדרטים הרגילים.
<עדינה בר שלום: הוא פועל בסטנדרטים אחרים לגמרי, הוא מתחיל מהשעה 8 בבוקר, לא מ-7 בבוקר.
<עדינה בר שלום: הוא מתחיל אחרי החגים ולא מספטמבר.
<עדינה בר שלום: הוא מתחיל מהיום שנפתחת האוניברסיטה, כשמתחילים הלימודים האקדמיים והוא גם מסתיים עם השנה האקדמית, קצת יותר מאוחר והסבסוד בהתאם.
<עדינה בר שלום: מי שמפעיל אצלו את המעון זה "נאות מרגלית", הגמישות שם היא יוצאת מהכלל.
<עדינה בר שלום: זה מה שאני רוצה לבקש, קצת גמישות אצל מנהלי המעונות האלה לקראת האימהות.
<עדינה בר שלום: אם האימהות, הסטודנטיות תמיד צריכות עד השעה 5 ולא עד שעה 4, אבל הן גם מתחילות מאוחר יותר.
<עדינה בר שלום: הן לא מתחילות בשעה 7 בבוקר, הן מתחילות בשעה 8 בבוקר.
<עדינה בר שלום: למעשה הילד נשאר את אותן שעות.
<עדינה בר שלום: אנחנו המשכנו את שעות הפעילות, אבל זה פרטי לגמרי, זה כמו בייביסיטר עד 8 בערב, עד שאחרונת הסטודנטיות עוזבת את המכללה.
<עדינה בר שלום: אני חושבת שבכל אוניברסיטה, בכל מכללה צריך להיות מעון כזה.
<עדינה בר שלום: גם במקומות עבודה ובעיקר בהייטק שעובדים בהם כל היום.
<עדינה בר שלום: המעון הזה גם מאפשר קשר בין הילד לאימא שלו בשעות ההפסקה של האימא.
<עדינה בר שלום: שעות הפסקה כאלה יש בכל מקום עבודה ועבודה וגם במכללות, גם באוניברסיטאות.
<עדינה בר שלום: הקשר של האימא עם הילד בין אם זה בהנקה טבעית רגילה ולא מבקבוק, כל מיני דברים קטנים שעוזרים לאם הסטודנטית ללמוד בראש שקט.
<עדינה בר שלום: השקט של הסטודנטית זה דבר שגם לא עוצר אותה בחיים.
<עדינה בר שלום: זה ממשיך לה את החיים בצורה רגילה, היא יכולה להביא ילדים, הילדים נמצאים במקום בטוח.
<עדינה בר שלום: על זה הייתי רוצה שכן יהיה קו במשרד הכלכלה שיחשוב על האימהות הסטודנטיות.
<רחל סרור: אפשר להוסיף משהו?
<רחל סרור: קצר.
<רחל סרור: מעונות ייעודיים מיוחדים גם אנחנו מפעילים כמו מעונות במקומות עבודה, מעון במכון וויצמן.
<רחל סרור: הוא נבנה אחרת, משרד הכלכלה שותף, הוא חלק, אבל זה שירות אחר, מיטבי.
<רחל סרור: קבוצת היעד היא שונה ואחרת ואנחנו מתאימים את הסל.
<רחל סרור: יש וועדות היגוי משותפות ויש גם מעונות כאלה, לא בדיוק עד 8 בערב, קצת פחות.
<רחל סרור: כן עושים את ההתאמות עד כמה שניתן לצרכים של אותו מקום שמבקש את השירות.
עאידה תומא סלימאן: אתה רצית להתייחס לפני הסיכום.
יגאל גואטה: אני חושב שכפי שאמרה היושבת ראש קודם ורמזה על איזה בעדינות מה שנקרא.
יגאל גואטה: כל מעון שפותחים אותו, אף אחד לא מתחייב שיהיו לך ישר 40-50 ילדים.
יגאל גואטה: פותחים, יש רישום ויודעים שבהמשך הדרך שזה מתמלא.
יגאל גואטה: אין לי צל של ספק שגם הצורך הזה יתמלא.
יגאל גואטה: רובן של האימהות העובדות, אף אחת לא מסיימת את העבודה לפני 4, זה מחויב המציאות.
יגאל גואטה: אני חושב שבאמת כדאי לנסות לשכנע אתכם, אחרי שנוביל את זה על ידי היושבת ראש דרך משרד הכלכלה, כמובן שזה יהיה מסובסד בצורה מסודרת ונורמאלית.
<ליאור גבאי: המשרד לא הצהיר לפתוח את הסל הזה.
<גלית יעקובוב: בבקשה, אני אמרתי רק שאני מוכנה להמשיך לעלות הלאה, אתה יודע מה יקרה.
<ליאור גבאי: איפה זה יתקע, בקומה השנייה או באוצר?
עאידה תומא סלימאן: אני מבקשת, תנו לחבר הכנסת גואטה לסיים ואני אסכם.
יגאל גואטה: בכל זאת אני רוצה לנסות כן לשכנע אתם לעשות איזה פיילוט של כמה חודשים.
יגאל גואטה: אתם לא תפשטו רגל בגלל זה.
יגאל גואטה: החשבונות של הרווחים של המעונות שעושים, זה משהו מטורף, אני לא חושב שתפשטו רגל מזה, תעשו פיילוט - - -
<ליאור גבאי: זאת אמירה.
<ליאור גבאי: אדוני חבר הכנסת, אני רוצה למחות - - -
יגאל גואטה: תמחה, זה בסדר.
עאידה תומא סלימאן: לא, זה לא מתנהל ככה.
<ליאור גבאי: זאת אמירה לא - - -
עאידה תומא סלימאן: בסדר, אמר.
יגאל גואטה: לא רחוקה מהמציאות מר גבאי.
יגאל גואטה: לא משנה - - -
<מאירה בסוק: נשמע שעושים מיליונים.
יגאל גואטה: כן, עושים מיליונים.
<מאירה בסוק: זה פשוט מעליב.
יגאל גואטה: אבל זה לא איסור.
יגאל גואטה: זה לא איסור לעשות מיליונים.
<ליאור גבאי: אני רוצה לענות ברשותך.
עאידה תומא סלימאן: אני עכשיו מבקשת, חבר הכנסת גואטה, לדבר בנושא שלמענו התכנסנו.
עאידה תומא סלימאן: אני מאוד מבקשת שאף אחד לא יכנס לדברים עכשיו, אני הולכת לסכם את הישיבה.
יגאל גואטה: חוזר ומבקש שתעשו פיילוט.
יגאל גואטה: התכוונותי ואני חוזר ואומר, בתקופת הפיילוט אף ארגון לא יפשוט את הרגל מהמימון החלקי של הפיילוט הזה.
יגאל גואטה: אני בכל זאת מבקש כן לעשות פיילוט.
יגאל גואטה: אני בטוח שהמעונות האלה יתמלאו בסופו של דבר בכמות הנדרשת כדי לממן את הפעילות הזאת.
יגאל גואטה: בסופו של דבר, אני רוצה להודות ליושבת ראש הוועדה, אני רוצה להודות לכם.
יגאל גואטה: צר לי שדווקא ארגונים המנוהלים על ידי גברים שזה: "יובלים" ו"נאות מרגלית" כן הרימו את הכפפה לטובת מעמד האישה ולרווחתה.
עאידה תומא סלימאן: תודה רבה חבר הכנסת גואטה.
עאידה תומא סלימאן: כפי שאמרתי בהתחלה, אצלי כבר התקיימו דיונים פה בכל הנושא שקשור למעונות יום וגם לגני ילדים וגם על שכר העובדות.
עאידה תומא סלימאן: אנחנו יודעים שהמצב, והחלק של הזה של הדיון הוא פרוץ.
עאידה תומא סלימאן: בעיניי עוד לא נעשתה בקרה מספקת במשרד הכלכלה כדי להבטיח שנשים שעובדות בארגונים שמנהלים מוסדות כאלה תקבלנה את המגיע להן.
עאידה תומא סלימאן: גם זה חלק מזכויות הנשים, שתקבלנה עבור התעסוקה שלהן כמו שצריך.
עאידה תומא סלימאן: שוב אני מעלה פה את הנושא הזה בפני נציגת משרד הכלכלה, אם כבר המדינה מסבסדת ארגונים כדי שיתנו שירות, אם הוא עושה חוזה התקשרויות אז לפחות את החלק, אני יודעת שהוא קיים, בתוך החוזים האלה שמחייב את הארגונים לציית לחוקי העבודה והגנה על שכר וכדומה, שעליהם יהיה פיקוח אמתי.
עאידה תומא סלימאן: אני מצטערת, אני לא חושבת שזה קיים.
עאידה תומא סלימאן: הפיקוח נעשה מאוד רופף.
עאידה תומא סלימאן: כמי שניהלה ארגון שהיו לו התקשרויות עם משרדי ממשלה, אני אומרת לך,שאף פיקוח רציני לא נעשה בקטע הזה, אני מצטערת להגיד.
עאידה תומא סלימאן: לעניין שלמענו התכנסנו, אני חושבת שחשוב מאוד לקיים בדיקה.
עאידה תומא סלימאן: אני פונה למשרד הכלכלה, אנחנו נפנה בכתב למשרד הכלכלה.
עאידה תומא סלימאן: חבר הכנסת גואטה, כאן אני חושבת שאתה צריך לזכור שאתה חלק מהקואליציה.
עאידה תומא סלימאן: אני חושבת שהבעיה העיקרית פה היא בעיה תקציבית.
עאידה תומא סלימאן: הבעיה העיקרית נאמרה באופן הכי ברור על ידי נציגת הכלכלה, ברגע שירצו לספק את הסבסוד המספיק כדי שכל המעונות יפתחו, אפילו שבשנה הראשונה אולי יספגו ואולי גם משרד הכלכלה יספוג עלייה בסבסוד, אני בטוחה שאחרי זה בצורת החיים ובעולם העבודה שקיים בתוך מדינת ישראל יהיו יותר ויותר הורים שירשמו לשירות הזה.
עאידה תומא סלימאן: אני אפנה ואבקש לבדוק את האפשרות לפתוח את האופציה של סבסוד או לפחות להוריד את העניין.
עאידה תומא סלימאן: אני מאוד מתפלאה על הנושא, מצד אחד אני מבינה את הארגונים על כך שקבעו מינימום כדי שיוכלו לעמוד כלכלית בנטל הזה.
עאידה תומא סלימאן: אבל, אני מתפלא שמשרד הכלכלה לא התייחס בכלל להתניה כשמצד שני הוא אומר: 'אנחנו מאפשרים את זה'.
עאידה תומא סלימאן: המשרד הוא לא שיווני בפני כל הציבור הרחב.
<גלית יעקובוב: אני רוצה רק מילה אחת.
<גלית יעקובוב: א', נראה לי שאיזו אמירה שנאמרה היא לא פירית כלפי הארגונים שבראשם נשים, שמפעילים את האופציה הזאת מתחילת הדרך.
<גלית יעקובוב: כלומר, כל הארגונים שפה, זה לא שהם לא הרימו את הכפפה.
<גלית יעקובוב: הכפפה הורמה כבר מזמן והשירות מופעל שם.
<גלית יעקובוב: נראה לי שחשוב להגיד את זה כי יצא קצת כאילו - - -
יגאל גואטה: מה זה סותר את מה שאמרתי?
<גלית יעקובוב: אתה אמרת שרק גברים שמנהלים - - -
עאידה תומא סלימאן: אתה אמרת שגברים של ארגונים - - -
יגאל גואטה: אני אמרתי רק - - -
עאידה תומא סלימאן: אני אגיד לך בדיוק מה שאמרת.
עאידה תומא סלימאן: אמרת שארגונים שעומדים בראשם גברים הרימו את הכפפה והיו מוכנים, כאשר ארגוני הנשים - - -
יגאל גואטה: להפעיל את המעון בלי מינימום.
עאידה תומא סלימאן: בסדר, אבל אני - - -
יגאל גואטה: זה הכול, זאת עובדה.
עאידה תומא סלימאן: לפעמים אני אומרת דברים וכדאי להקשיב - - -
<ליאור גבאי: אנחנו פועלים כולם יחד.
עאידה תומא סלימאן: אני יודעת שארגוני הנשים הם אלה שהפעילו מההתחלה, הם אלה שספגו את העניין הכלכלי כאשר המדינה לא סבסדה כמו שצריך.
עאידה תומא סלימאן: בדרך כלל ארגונים שנכנסים הם יותר ארגונים שבראשם עומדים גברים.
עאידה תומא סלימאן: עכשיו אני אגיד אמירה מקוממת שאני בטוחה שהיא תקומם את הגברים שבחדר הזה.
עאידה תומא סלימאן: בדרך כלל גברים כשנכנסים לעסקים האלה זה רק כאשר העסקים האלה מתחילים קצת להכניס כסף והופכים את זה לעניין כלכלי - - -
יגאל גואטה: זה עולה בקנה אחד עם שאמרתי קודם ש- - -
עאידה תומא סלימאן: הנשים מכינות, עושות, פותחות את הדרך ואז כשרואים שיש פה איזה פירות שאפשר לקטוף נכנסים הגברים לתמונה.
יגאל גואטה: אם מצאו את הגברים בענף הזה, אז סימן שהוא כן מרוויח כסף.
עאידה תומא סלימאן: אני רוצה לומר לך דבר אחד.
עאידה תומא סלימאן: אני ניהלתי, עכשיו אני באמת רוצה שזה יכנס לפרוטוקול.
עאידה תומא סלימאן: אני ניהלתי עומתה שניהלה מקלטים ודירות מעבר וכדומה לנשים ולנערות.
עאידה תומא סלימאן: אני אומרת לך, העסקים האלה, עסקים, השירות הזה אף פעם לא יכניס כסף אם עושים אותו כמו שצריך.
עאידה תומא סלימאן: כמו הרבה מהשירותים שהמדינה מפריטה לאחרונה, היא מפריטה כדי לתקצב אותם מתחת לכסף הראוי.
עאידה תומא סלימאן: ברגע שאני רואה חברות ואנשי עסקים נכנסים לעסק הזה, אני בעיניי, זה פגיעה ישירה.
עאידה תומא סלימאן: למה, כי אף איש עסקים לא נכנס לתחום הזה מתוך אידיאולוגיה.
עאידה תומא סלימאן: האידיאולוגיה היחידה שהוא והחברות נכנסות בגללה, האידיאולוגיה שהם שמכירים זה הון ולעשות כסף, וזה תמיד על גבי מקבלי השירות.
עאידה תומא סלימאן: אנחנו נפנה למשרד הכלכלה.
עאידה תומא סלימאן: אתה תפעל בכל הכוח שלך בתוך הקואליציה שיורידו מיליונים.
עאידה תומא סלימאן: אני פותחת את הוועדה לקידום מעמד האישה ולשוויון מגדרי.
עאידה תומא סלימאן: הנושא היום: העסקה שוויונית ורב גונית במשרד המשפטים.
עאידה תומא סלימאן: אני שמחה שמנכ"לית משרד המשפטים מכבדת אותנו כבר פעם שנייה בנוכחות שלה, עורכת הדין אמי פלמור, אני מאוד שמחה שהגעת אלינו.
עאידה תומא סלימאן: לפני שהתחלנו את אמרת שהנושא מעורר גלים.
עאידה תומא סלימאן: לצערי הרב, אם היינו דנים היום בבעיה ולאו דווקא במצב טוב או במצב שיש בו ייצוג טוב, היית רואה פה אולם מפוצץ של אורחים.
עאידה תומא סלימאן: אני רואה בנוכחות הקיימת, שאינה מכובדת, יכולים גם כן להצטרף אלינו לשולחן כבר, אבל עצם העובדה שלא הגיעו הרבה כנראה שיש אמירה - - -
<אמי פלמור: אני דווקא חושבת שיש - - -
עאידה תומא סלימאן: כנראה את לא מעוררת כעסים, כפי שאני רואה.
<אמי פלמור: אני רוצה לומר שדווקא יש בעיה מכיוון שהמצב אצלנו לא משקף את המצב בכל משרדי הממשלה, וזה הדבר המצער.
עאידה תומא סלימאן: ובכנסת, ועל זה רציתי לדבר.
עאידה תומא סלימאן: פותחת את הישיבה הזו, אני בדיוק מגיעה מישיבה של וועדת יישום הרפורמה בשירות המדינה שאני חברה בה.
עאידה תומא סלימאן: הצטרכתי לקטוע את דיון שם ולהגיע לפה.
עאידה תומא סלימאן: שם באמת דנו במצב הקיים השירות המדינה.
עאידה תומא סלימאן: בעיניי כל הנושא של ייצוג הולם גם לנשים, גם לקבוצות כמו האוכלוסייה הערבית, גם בעניין של התקדמות הנשים בדרגים הגבוהים של שירות המדינה, עדיין זה נמצא בבעיות.
עאידה תומא סלימאן: גם אנשים עם מוגבלות הייצוג שלהם ואפשרויות ההתקדמות שלהם עדיין, בעיניי, לא הוטמע כל הנושא של ייצוג הולם בתוך משרדי הממשלה השונים, בתוך שירות המדינה.
עאידה תומא סלימאן: עדיין מסתכלים על זה כמין מותרות מסוימות שמגיעים לטפל בה רק כאשר מתפנים.
עאידה תומא סלימאן: לצערי הרב, אני עקבתי אחרי הנושא הזה וראיתי שאפילו המדינה כבר מכירה בבעיות הקיימת.
עאידה תומא סלימאן: אנחנו קיימנו פה דיונים בנושא של תקצוב מגדרי וגילנו, בעיני זה כלי חשוב מאוד לבדוק כל נושא איפה נמצאות הנשים בתוך סולם הדרגות, בדקנו איפה נמצאות הנשים.
עאידה תומא סלימאן: בעצם רוב עובדי המדינה הם נשים, אבל ככל שמטפסים למעלה בדרגים יורד הייצוג של הנשים.
עאידה תומא סלימאן: אנחנו גם דיברנו שם על כל הנושא של מה שקראו לו 'תופעת המספריים'.
עאידה תומא סלימאן: כלומר, הייצוג של הנשים, אבל גם פערי השכר הקיימים.
עאידה תומא סלימאן: כאשר בשירות המדינה שאמור להיות הכי מחויב לחוקים ולרגולציה הקיימת, עדיין קיים פער שכר בין גברים לנשים בתוך השירות, ועוד לא פתרו את הבעיה הזו.
עאידה תומא סלימאן: אני מקווה שאנחנו היום, ואני יודעת הסתכלתי בחומר, אני יודעת שנשמע אולי דוגמה ומצב שהוא קודם כל נוטע תקווה ושיש בו אמירה מאוד ברורה שדווקא כל מה שדנים עליו בוועדת הרפורמה זה אכן אפשרי ואין צורך כאילו לסבך את העניינים.
עאידה תומא סלימאן: רק מה שאמרתי כל הזמן, עם רצון אמתי לעשות את השינוי אפשר להשיג את ההישגים.
עאידה תומא סלימאן: אני נותנת את זכות הדיבור למנכ"לית, עורכת הדין אמי פלמור להציג מה המצב במשרד המשפטים ואחר כך נמשיך את הדיון.
<אמי פלמור: מכיוון שהדיון ככה לגמרי בשליטתנו, ומכיוון שיש לנו אורחות הייתי שמחה דווקא להתחיל עם הסרטון הקצר על מאייסה זועבי.
<אמי פלמור: הבאנו היום כמה דברים להראות, אני חושבת שזה יעניין את מי שנמצא פה.
<אמי פלמור: בואו נתחיל עם זה, שנבין מה זה התמודדות של אישה שיוצאת לעבוד.
הקרנת סרטון: "מאייסה זועבי, אימא לשלושה.
הקרנת סרטון: דני, אלין ועדי, מכפר סולם הסמוך לעפולה.
הקרנת סרטון: עובדת פרקליטות מחוז צפון.
הקרנת סרטון: למדתי תואר ראשון בנתניה, תואר שני באוניברסיטת חיפה.
הקרנת סרטון: אני באמת רציתי ללמוד משפטים, כדי לעשות צדק, לנקוט נגד הפושעים, זה משהו שתמיד חלמתי לעשות.
הקרנת סרטון: אני מטפלת בתיקים שאינם פשעים חמורים, אני מטפלת בתיקי מין, רצח, ניסיון לרצח.
הקרנת סרטון: בחרתי במגזר הציבורי מלכתחילה.
הקרנת סרטון: זאת אומרת, ידעתי שזה הייעוד שלי.
הקרנת סרטון: לא קל להיות בת המגזר המיעוטים במדינה.
הקרנת סרטון: זה לפרוץ הרבה חסמים מבחינה רגשית, אפילו בתוכך.
הקרנת סרטון: אם אתה באמת יכול להתקדם, זה האמון אם אתה יכול או לא יכול לתת במשרד המשפטים, האם יקבלו אותי לא יקבלו אותי, אפילו מבחינה חברתית, האם אני יכולה להתקבל לעבוד בפרקליטות.
הקרנת סרטון: אני יודעת, כשאמרתי לכמה חברים שלי שהתקבלתי לפרקליטות היו כאלה שהרימו גבה, אולי לא חשבו שזה המקום שמתאים שאני אעבוד בו גם מהבחינה הלוגיסטית, מבחינת הנגישות.
הקרנת סרטון: רק לפני שנתיים הגיעה תחבורה ציבורית לכפר שלי, זאת אומרת שאם לא הייתי נהגת ועם רישיון נהיגה, זה אומר שלא יכולתי לצאת לעבוד, זה ברמה הזאת של להגיע לראיונות עבודה, לנסות למכור, לשווק את עצמי למשרד ולשכנע אותם שלמרות ששפת האם שלי היא לא עברית אני עדיין יכולה להצליח, ושאני יכולה להוביל במשרד שאליו הגעתי.
הקרנת סרטון: לעבוד במשרד המשפטים זה מאוד מאתגר וגם לא קל.
הקרנת סרטון: הפרקליטות הוא מקום מאוד מספק מקצועית, אבל מאוד תובעני.
הקרנת סרטון: זה להיות מצוין כל יום, זה לשאוף למצוינות כל יום.
הקרנת סרטון: אני מאוד אוהבת את העבודה שלי.
הקרנת סרטון: יש לי רגעי משבר שאני אומרת אם זה לא גוזל ממני הרבה זמן שזה על חשבון המשפחה.
הקרנת סרטון: אני חושבת שאם לא הייתי אוהבת את העבודה שלי לא הייתי מחזיקה מעמד אפילו לא יום אחד.
הקרנת סרטון: יש לי מילה להגיד לכל הצעירים והצעירות שלומדים משפטים, אני רוצה להגיד לכם שאתם צריכים להיות עם שאיפות להגיע רחוק.
הקרנת סרטון: בכלל להעז לגשת למשרות האלה, להתקבל אליהן ולהמשיך לעסוק בהן בעתיד".
עאידה תומא סלימאן: אני חייבת להגיד שזה אחד מהסרטונים המוצלחים ביותר כי זה לא רק מתייחס לצד היבש של הסיפור, של כמה מתקבלים וכמה לא.
עאידה תומא סלימאן: אלא, גם כן לכל ההתלבטויות גם אצל הנשים עצמן.
עאידה תומא סלימאן: הנשים הערביות למשל כאשר הן נכנסות או שמנסות להתקבל לשירות המדינה.
עאידה תומא סלימאן: אני שמחה שיש לנו אורחות, כנראה סטודנטיות, קבוצה של סטודנטיות.
עאידה תומא סלימאן: אני שמחה שהגעתן דווקא לדיון הזה, זה נותן לכן רעיון לעתיד.
<אמי פלמור: בואו נתחיל.
<אמי פלמור: נעבור לשקף הראשון.
<אמי פלמור: אנחנו רוצים לדבר על המספרים הכלליים.
<אמי פלמור: קודם כל, יש היום במשרד המשפטים כמעט 4,000 עובדים פעילים, מתוכם 67% הן נשים.
<אמי פלמור: 363 בנות ובני החברה הערבית, הדרוזית וצ'רקסית.
<אמי פלמור: 30 עובדים יוצאי אתיופיה ו-60 גברים ונשים עם מוגבלות.
<אמי פלמור: חשוב לי להגיד, אני ככה אתן בדגש לגבי האוכלוסיות הייחודיות, אומנם עוסקים גם היום באפליה מתקנת גם לנשים, אבל במשרד המשפטים אנחנו מבינים שלא חסרות נשים.
<אמי פלמור: חשוב לציין גם, 61% מכלל המנהלים והמנהלות שלנו הן נשים.
<אמי פלמור: יושבות פה שתי מנהלות במקרה.
<אמי פלמור: מרי יוסף שהיא מנהלת כוח אדם במשרד שלנו ורחל שילנסקי שהיא מנהלת המחלקה למשפט עבודה בפרקליטות המדינה.
<אמי פלמור: הפרקליטות היא בכלל גוף מוביל מבחינת נשים שפרצו שם את כל תקרות הזכוכית.
<אמי פלמור: בשנות ה-90 הייתה פרקליטת המדינה, דורית ביניש.
<אמי פלמור: בעצם במשרד שלנו יש מודולינג של נשים שהגיעו לכל תפקיד.
<אמי פלמור: אני תמיד גאה להזכיר שהמנכ"לית הראשונה בכל השירות הציבורי, מנכ"לית אישה, הייתה אצלנו, גברת נילי ארד, לימים נשיאת בית הדין לעבודה.
<אמי פלמור: לא סתם אנחנו חוזרים ומזכירים את זה, מכיוון שאתה מבין כשגדלים בתוך סביבה שבה זה המודולינג, אז מאוד קל להבין וגם לקוות שיש לך סיכוי לבצע כל תפקיד וכל משרה – זה ביחס לנשים.
<אמי פלמור: אנחנו מקווים שנצליח לעשות את זה גם ביחס לקבוצות האחרות.
<אמי פלמור: חשוב לי לציין, מקרב העובדים מבני החברה הערבית והדרוזית, כמעט 50% הן נשים.
<אמי פלמור: ביחס לתעסוקת נשים במגזר הערבי זה מספר מרשים, זה מראה גם על המסגרת של השירות הציבורי שהיא מסגרת שמאוד מתאימה לעבודת נשים בגלל ההתחשבות שיש בה בנושא של ילודה, חופשות שקשורות, יציאה מקודמת לשעות הנקה.
<אמי פלמור: אני כבר קופצת לנושא נוסף שהוא ייחודי למשרד שלנו והוא ייחודי לפרקליטות, יש שם הסדר עבודה שמאפשר לעשות 50 שעות עבודה מהבית, שעות נוספות.
<אמי פלמור: הדבר הזה אנחנו יודעים, הוא מאפשר לנשים לצאת בשעה מקודמת.
<אמי פלמור: היום יש גם גברים, אז אני אזכיר את זה.
<אמי פלמור: חשוב להם מאוד האיזון בין המשפחה לבית, אבל הסדרי עבודה ייחודיים, אנחנו נראה את זה בהמשך כשנדבר על השכר, גם משפיעים על השוויון בשכר, אבל קודם כל הופכים את סביבת העבודה לסביבת עבודה מאוד ידידותית.
<אמי פלמור: ביחס לשתי - - -
עאידה תומא סלימאן: סליחה, שאלה.